1. ------IND- 2019 0309 HU- SL- ------ 20190703 --- --- PROJET

**Minister za kmetijstvo**

**Uredba …/2019 z dne ... ... 2019**

**o spremembi Uredbe št. 53/2017 ministra za kmetijstvo z dne 18. oktobra 2017 o obratovalnih pogojih kurilnih naprav s skupno nazivno vhodno toplotno močjo, večjo od ali enako 140 kWth, vendar manjšo od 50 MWth, in o mejnih vrednostih emisij onesnaževal zraka iz teh naprav**

V skladu s pooblastilom, dodeljenim v skladu z oddelkom 110(8)(g) Zakona LIII iz leta 1995 o splošnih pravilih za varstvo okolja, in v okviru svojih pristojnosti, določenih v oddelku 79(9) Vladne uredbe št. 94/2018 z dne 22. maja 2018 o odgovornostih in pooblastilih članov vlade, odrejam naslednje:

**Oddelek 1**

(1) Oddelku 2(1) Uredbe ministra za kmetijstvo št. 53/2017 z dne 18. oktobra 2017 o obratovalnih pogojih kurilnih naprav s skupno nazivno vhodno toplotno močjo, večjo od ali enako 140 kWth, vendar manjšo od 50 MWth, in o mejnih vrednostih emisij onesnaževal zraka iz teh naprav (v nadaljnjem besedilu: „Uredba“) se doda naslednja točka 1a:

*(Za namene te uredbe)*

„1.a „*prenosni sistem za plin*“ pomeni sodelujoč sistem za zemeljski plin v skladu z Zakonom XL iz leta 2008 o oskrbi z zemeljskim plinom; “

(2) Oddelek 2(1)(9) Uredbe se nadomesti z naslednjim:

„9. „*skupna nazivna vhodna toplotna moč*“ pomeni vsoto nazivnih toplotnih vhodnih moči, izračunano v skladu z agregacijskim pravilom, ki je v primeru kurilne naprave enaka njeni nazivni toplotni vhodni moči;“

**Oddelek 2**

(1) Oddelek 4(6) in (7) Uredbe začne veljati z naslednjim besedilom:

„(6) Mejne vrednosti emisij iz Priloge 1 veljajo za kurilne naprave kategorije I s skupno nazivno vhodno toplotno močjo, večjo od ali enako 1 MWth, ki obratujejo največ 500 obratovalnih ur na leto v tekočem povprečju petih let, pri čemer je izjemoma mejna vrednost emisij trdnih delcev za kurilne naprave na goriva iz biomase 200 mg/Nm3, mejna vrednost emisij ogljikovega monoksida pa 375 mg/Nm3.

(7) Do 1. januarja 2030 veljajo mejne vrednosti iz Priloge 1 za kurilne naprave kategorije I s skupno nazivno vhodno toplotno močjo, večjo od 5 MWth, pri katerih se 50 % proizvedene koristne toplote teh naprav v tekočem povprečju petih let dobavi v javno omrežje za daljinsko ogrevanje v obliki pare ali tople vode, pri čemer so izjeme mejna vrednost emisij žveplovega dioksida za kurilne naprave na trdna in tekoča goriva, ki znaša 1 100 mg/Nm3, in mejna vrednost emisij trdnih delcev za kurilne naprave na trdna goriva, ki znaša 150 mg/Nm3, mejna vrednost emisij ogljikovega monoksida za kurilne naprave na trdna goriva iz biomase pa je 375 mg/Nm3.“

(2) Oddelek 4(9) Uredbe začne veljati z naslednjim besedilom:

„(9) Do 1. januarja 2030 veljajo mejne vrednosti emisij dušikovih oksidov iz Priloge 1 za motorje in plinske turbine kategorije 1 s skupno nazivno toplotno vhodno močjo, večjo od 5 MWth, ki se uporabljajo za pogon plinskih kompresijskih postaj, potrebnih za zagotovitev zaščite in varnosti prenosnih sistemov za plin, pri čemer je mejna vrednost emisij dušikovih oksidov za plinske motorje, ki so bili dani v uporabo pred 1. januarjem 1994, izjemoma 565 mg/Nm3.“

(3) Oddelek 4(10) Uredbe se nadomesti z naslednjim:

„(10) Mejne vrednosti emisij iz Priloge 1 veljajo za kurilne naprave kategorije II, ki obratujejo največ 500 obratovalnih ur na leto v tekočem povprečju treh let, pri čemer je izjemoma mejna vrednost emisij trdnih delcev za kurilne naprave na trdna goriva 100 mg/Nm3, mejna vrednost emisij ogljikovega monoksida za kurilne naprave s skupno nazivno toplotno vhodno močjo, večjo od ali enako 1 MWth, pa 375 mg/Nm3.“

(4) Oddelek 4(13) Uredbe se nadomesti z naslednjim:

„(13) V primeru stacionarnih motorjev mejne vrednosti emisij ne veljajo za:

*(a)* motorje z nazivno toplotno vhodno močjo, manjšo od 1 MWth, katerih poraba goriva je manj kot 50 kg/h, in

*(b)* stacionarne motorje z zasilnim virom napajanja, ki obratujejo manj kot 50 ur na leto.“

**Oddelek 3**

Oddelek 12(2) in (3) Uredbe se nadomesti z naslednjim:

„(2) Do 31. decembra 2029 veljajo za kurilne naprave kategorije I s skupno nazivno vhodno toplotno močjo, večjo od ali enako 1 MWth, vendar manjšo od 5 MWth, mejne vrednosti emisij iz Priloge 1 z naslednjimi izjemami:

1. v primeru kurilnih naprav na trdno biomaso je mejna vrednost emisij ogljikovega monoksida 375 mg/Nm3;
2. v primeru plinskih motorjev, danih v uporabo pred 1. januarjem 1994, s skupno nazivno toplotno vhodno močjo, večjo od 3 MWth, je mejna vrednost emisij dušikovih oksidov 565 mg/Nm3, mejna vrednost emisij CO za štiritaktne motorje je 375 mg/Nm3, za dvotaktne motorje je 320 mg/Nm3, mejna vrednost emisij skupnih organskih spojin, izraženih kot C (ogljik), razen metana, pa je 115 mg/Nm3.

(3) Do 31. decembra 2024 veljajo za kurilne naprave kategorije I s skupno nazivno vhodno toplotno močjo, večjo od 5 MWth, mejne vrednosti emisij iz Priloge 1 z naslednjimi izjemami:

1. v primeru kurilnih naprav na trdno biomaso je mejna vrednost emisij ogljikovega monoksida 375 mg/Nm3;
2. v primeru plinskih motorjev, danih v uporabo pred 1. januarjem 1994, je mejna vrednost emisij dušikovih oksidov 565 mg/Nm3, mejna vrednost emisij ogljikovega monoksida za štiritaktne motorje je 375 mg/Nm3, za dvotaktne motorje je 320 mg/Nm3, mejna vrednost emisij skupnih organskih spojin, izraženih kot C (ogljik), razen metana, pa je 115 mg/Nm3.“

**Oddelek 4**

(1) Priloga 1 k Uredbi se spremeni v skladu s Prilogo 1.

(2) Priloga 2 k Uredbi začne veljati v skladu s Prilogo 2.

(3) Priloga 3 k Uredbi začne veljati v skladu s Prilogo 3.

(4) Priloga 4 k Uredbi se spremeni v skladu s Prilogo 4.

(5) Priloga 5 k Uredbi se spremeni v skladu s Prilogo 5.

**Oddelek 5**

Podtočka 3.4 točke 3 Priloge 4 k Uredbi je s tem preklicana.

**Oddelek 6**

(1) Ta uredba, razen izjem, opredeljenih v odstavkih 2 in 3, začne veljati 15. dan po njeni objavi.

(2) Oddelek 2(1) in (2), oddelek 4(3) ter Priloga 3 začnejo veljati 1. januarja 2025.

(3) Oddelek 4(2) in Priloga 2 začneta veljati 1. januarja 2030.

**Oddelek 7**

(1) Ta uredba služi za namene skladnosti z Direktivo (EU) 2015/2193 Evropskega parlamenta in Sveta z dne 25. novembra 2015 o omejevanju emisij nekaterih onesnaževal iz srednje velikih kurilnih naprav v zrak.

(2) Zahteva za predhodno priglasitev te uredbe, kot je določena v členih 5 do 7 Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe, je bila izpolnjena.

Budimpešta, [datum] junija 2019.“

Dr. István Nagy

*Minister za kmetijstvo*

*Priloga 1 k Uredbi ministra za kmetijstvo št. .../2019 z dne ... ... 2019*

1. Podtočka 2.3 točke 2 Priloge 1 k Uredbi se nadomesti z naslednjim besedilom:

„2.3 Mejna vrednost emisij NOx je 320 mg/m3 za sežiganje lignita, 300 mg/m3 za kotle z zgorevanjem v tekočini, v katerih se sežigajo trdna goriva iz biomase, in 210 mg/m3 za kotle z zgorevanjem v tekočini, v katerih se sežigajo druga trdna goriva.“

2. Podtočka 3.1 točke 3 Priloge 1 k Uredbi se nadomesti z naslednjim besedilom:

„3.1 Mejna vrednost emisij NOx je 300 mg/m3 za dvotaktne motorje, 225 mg/m3 za štiritaktne motorje na bioplin in odlagališčni plin, 1 650 mg/m3 za dizelske motorje, ki se uporabljajo izključno za raziskovalno vrtanje, in 1 500 mg/m3 za druge dizelske motorje.“

3. Točki 3 Priloge 1 k Uredbi se doda naslednja podtočka 3.4:

„3.4 Mejna vrednost emisij skupnega organskega ogljika za plinske motorje, ki uporabljajo zemeljski plin z vsebnostjo etana več kot 5 %, je 95 mg/m3.“

*Priloga 2 k Uredbi ministra za kmetijstvo št. .../2019 z dne ... ... 2019*

1. V celici B:5 preglednice v točki 2 Priloge 2 k Uredbi se „1 500“ nadomesti s „375“.

2. Podtočka 2.5 točke 2 Priloge 2 k Uredbi začne veljati z naslednjim besedilom:

„2.5 Mejna vrednost emisij NOx je 320 mg/Nm3 za sežiganje lignita, 300 mg/Nm3 za kotle z zgorevanjem v tekočini, v katerih se sežigajo trdna goriva iz biomase, in 210 mg/Nm3 za kotle z zgorevanjem v tekočini, v katerih se sežigajo druga trdna goriva.“

3. Podtočka 3.3 točke 3 Priloge 2 k Uredbi začne veljati z naslednjim besedilom:

„3.3 Mejna vrednost emisij NOx je 1 500 mg/Nm3 v naslednjih primerih:

a) za dizelske motorje, katerih izgradnja se je začela pred 18. majem 2006;

b) za motorje na dve gorivi v načinu delovanja na tekoče gorivo.“

4. Točki 3 Priloge 2 k Uredbi se doda naslednja podtočka 3.8:

„3.8 Mejna vrednost emisij skupnega organskega ogljika za plinske motorje, ki uporabljajo zemeljski plin z vsebnostjo etana več kot 5 %, je 95 mg/m3.“

*Priloga 3 k Uredbi ministra za kmetijstvo št. .../2019 z dne ... ... 2019*

1. V celici B:5 preglednice v točki 2 Priloge 3 k Uredbi se „1 500“ nadomesti s „375“.

2. Podtočka 2.6 točke 2 Priloge 3 k Uredbi začne veljati z naslednjim besedilom:

„2.6 Mejna vrednost emisij NOx je 320 mg/m3 za sežiganje lignita, 300 mg/m3 za kotle z zgorevanjem v tekočini, v katerih se sežigajo trdna goriva iz biomase, in 210 mg/m3 za kotle z zgorevanjem v tekočini, v katerih se sežigajo druga trdna goriva.“

3. Podtočka 3.2 točke 3 Priloge 3 k Uredbi začne veljati z naslednjim besedilom:

„3.2 Mejna vrednost emisij NOx je 1 500 mg/Nm3 v naslednjih primerih:

a) za dizelske motorje, katerih izgradnja se je začela pred 18. majem 2006;

b) za motorje na dve gorivi v načinu delovanja na tekoče gorivo.“

4. Točka 3 Priloge 3 k Uredbi začne veljati z naslednjima podtočkama 3.9 in 3.10:

„3.9 Mejna vrednost emisij skupnega organskega ogljika za plinske motorje, ki uporabljajo zemeljski plin z vsebnostjo etana več kot 5 %, je 95 mg/m3.

3.10 V primeru plinskih motorjev, danih v uporabo pred 1. januarjem 1994, ki se uporabljajo za pogon plinskih kompresijskih postaj, potrebnih za zagotovitev zaščite in varnosti prenosnih sistemov za plin, je do 1. januarja 2030 mejna vrednost emisij CO za štiritaktne motorje 375 mg/m3, za dvotaktne motorje je 320 mg/m3, mejna vrednost emisij skupnega organskega ogljika pa je 115 mg/m3.“

*Priloga 4 k Uredbi ministra za kmetijstvo št. .../2019 z dne ... ... 2019*

1. Podtočka 2.5 točke 2 Priloge 4 k Uredbi se nadomesti z naslednjim besedilom:

„2.5 Mejna vrednost emisij NOx je 320 mg/m3 za sežiganje lignita, 300 mg/m3 za kotle z zgorevanjem v tekočini, v katerih se sežigajo trdna goriva iz biomase, in 210 mg/m3 za kotle z zgorevanjem v tekočini, v katerih se sežigajo druga trdna goriva.“

2. Podtočka 3.3 točke 3 Priloge 4 k Uredbi se nadomesti z naslednjim besedilom:

„3.3 Mejna vrednost emisij NOx za dizelske motorje, če so njihove emisije NOx omejene zaradi primarnih ukrepov, je 1 650 mg/m3 za dizelske motorje, ki se uporabljajo izključno za raziskovalno vrtanje, in 1 500 mg/m3 za druge dizelske motorje.“

3. Točki 3 Priloge 4 k Uredbi se doda naslednja podtočka 3.8:

„3.8 Mejna vrednost emisij skupnega organskega ogljika za plinske motorje, ki uporabljajo zemeljski plin z vsebnostjo etana več kot 5 %, je 95 mg/m3.“

*Priloga 5 k Uredbi ministra za kmetijstvo št. .../2019 z dne ... ... 2019*

1. V celici B:5 preglednice v točki 2 Priloge 5 k Uredbi se „1 500“ nadomesti s „375“.

2. Podtočki 2.3 in 2.4 točke 2 Priloge 5 k Uredbi se nadomestita z naslednjim besedilom:

„2.3 Mejna vrednost emisij NOx za kurilne naprave na trdna goriva s skupno nazivno toplotno vhodno močjo, večjo od ali enako 1 MWth, vendar manjšo od 5 MWth je 500 mg/Nm3, pri čemer je za sežiganje lignita ta vrednost izjemoma 320 mg/Nm3, za kotle z zgorevanjem v tekočini, v katerih se sežigajo trdna goriva iz biomase, pa 300 mg/Nm3.

2.4 Mejna vrednost emisij NOx za kotle z zgorevanjem v tekočini, v katerih se sežigajo druga trdna goriva, je 210 mg/Nm3.“

3. Podtočka 3.2 točke 3 Priloge 5 k Uredbi se nadomesti z naslednjim besedilom:

„3.2 V primeru motorjev, ki obratujejo 500–1 500 ur letno, se uporabljajo naslednje mejne vrednosti emisij NOx, če so njihove emisije NOx omejene zaradi primarnih ukrepov:

(a) 1 300 mg/Nm3 za dizelske motorje s skupno nazivno vhodno toplotno močjo, večjo od 20 MWth, s 1 200 vrtljaji na minuto (rpm) ali manj;

(b) 1 500 mg/Nm3 za dizelske motorje s skupno nazivno vhodno toplotno močjo, večjo od 20 MWth, in za motorje na dve gorivi v načinu delovanja na tekoče gorivo;

(c) 750 mg/Nm3 za dizelske motorje z več kot 1 200 vrtljaji na minuto;

(d) 380 mg/Nm3 za motorje na dve gorivi v načinu delovanja na plinasto gorivo.“

4. Točki 3 Priloge 5 k Uredbi se doda naslednja podtočka 3.9:

„3.9 Mejna vrednost emisij skupnega organskega ogljika za plinske motorje, ki uporabljajo zemeljski plin z vsebnostjo etana več kot 5 %, je 95 mg/m3.“